open-index/open-wikipedia-markdown huggingface dataset:
Οι Καυτές Νύχτες του Δον Ζουάν

Ταινία - ερωτική περιπέτεια - του 1971, σε παραγωγή Ιταλίας - Ισπανίας, διάρκειας 101 λεπτών (ιταλικός πρωτότυπος τίτλος: *Le calde notti di Don Giovanni*).

## Πλοκή
Η φήμη του μεγάλου γυναικοκατακτητή Δον Ζουάν εγείρει ανησυχίες και αντιδράσεις στις πιο ισχυρές οικογένειες της Ισπανίας. Έτσι, ο Δον Ζουάν εξορίζεται στην Ανατολή, όπου γνωρίζει τον πανίσχυρο Σουλτάνο Σαλίμ, με τον οποίο γίνεται φίλος. Ο Σουλτάνος μια μέρα τού αποκαλύπτει για την ύπαρξη μια πανέμορφης πριγκίπισσας που ζει μόνη σε κάποιο παλάτι, την οποία κανένας άνδρας δεν μπορεί να κατακτήσει. Φυσικά η πρόκληση είναι μεγάλη για τον Δον Ζουάν...

## Συντελεστές
Πρωταγωνιστούν: Έντβιτζε Φένεκ, Μπάρμπαρα Μπουσέ, Robert Hoffmann, Ira von Fürstenberg, Annabella Incontrera, Lucretia Love 

Σενάριο: Keith Luger, Arturo Marcos, Arpad DeRiso, Aldo Crudo, José Zorrilla 

Σκηνοθεσία: Alfonso Brescia

## Παραπομπές


Κατηγορία:Ταινίες του 1971
Κατηγορία:Ιταλόφωνες ταινίες
Κατηγορία:Ιταλικές ταινίες της δεκαετίας 1970
Κατηγορία:Ιταλικές κωμικές ταινίες
Κατηγορία:Ερωτικές ταινίες
Κατηγορία:Ταινίες σε σκηνοθεσία Αλφόνσο Μπρέσια
Φιλοπάτιον

μικρογραφία|Η Βυζαντινή Κωνσταντινούπολη, Το Φιλοπάτιον αριστερά στον χάρτη
Το **Φιλοπάτιον**, αναφέρεται και *Φυλλοπάτιον*, ήταν περιοχή της Βυζαντινής Κωνσταντινούπολης εκτός κυρίως των τειχών της πόλης.  Η περιοχή περιελάμβανε τμήμα της πεδιάδας έξω από τα τείχη που ήταν αραιοκατοικημένη με πολλά λιβάδια και δάση, δημοφιλής τόπος κυνηγιού αλλά και περιπάτου για τους αυτοκράτορες. 

Η περιοχή ονομαζόταν και *Λιβάδιον* από τα πλούσια λιβάδια που είχε αλλά και *Προάστειον* ως τόπος που είχε κατοικίες, την ονομασία της, Φιλοπάτιον, την οφείλει επειδή ήταν τόπος περιπάτου με όμορφη φύση. Τα όρια της πεδιάδας δεν είναι σήμερα σαφή, περιελάμβανε σίγουρα την συνοικία των Πηγών με τους ναούς και τα παλάτια. Αναφέρεται έσω κι έξω Φιλοπάτιον, το έσω, δηλαδή εντός των τειχών, στην περιοχή των Βλαχερνών χώρος κυνηγιού, γνωστό σαν Κυνήγιον, για τους αυτοκράτορες αλλά και Φιλοπάτιον πέρα από τις Πηγές και τους παρακείμενους λόφους, πιθανόν κοινή ονομασία που δινόταν σε χώρους φυσικού κάλλους εκτός κι εντός της Κωνσταντινούπολης. 

## Παραπομπές


Κατηγορία:Συνοικίες της Βυζαντινής Κωνσταντινούπολης
Κοσμίδιον

μικρογραφία|Η Βυζαντινή Κωνσταντινούπολη, Το Κοσμίδιο πάνω αριστερά στον χάρτη
Το **Κοσμίδιο**, ήταν περιοχή και συνοικία - πολυτελές προάστειο της Βυζαντινής Κωνσταντινούπολης εκτός κι εκτός των τειχών στα βόρεια της πόλης ανάμεσα στην πεδιάδα του Φιλοπάτιου και τον Κεράτιο κόλπο. Στο Κοσμίδιον στρατοπέδευσαν όλοι οι πολιορκήσαντες την Κωνσταντινούπολη Άραβες, Βούλγαροι και οι σταυροφόροι. Το όνομα του προερχόταν από την μονή του Αγίου Κοσμά και Αγίου Δαμιανού που είχε χτιστεί εκεί. Το Κοσμίδιο ήταν περιοχή με χαμηλά υψώματα, τα σημερινά Εγιούπ και την πεδιάδα γύρω από αυτά. 
[μικρογραφία|280x280εσ|Άποψη της περιοχής το 1559, [Μελχιώρ Λορκ]]
Στο Κοσμίδιο έγινε η Μάχη του Κοσμιδίου στις 15 Ιουνίου 1410 ανάμεσα στους Σουλεϊμάν Τσελεμπή και Μουσά Τσελεμπή. Στους λόφους του Κοσμιδίου βρισκόταν η Παναγία των Βλαχερνών και η συνοικία Βλαχέρνες. Μετά την οθωμανική κατάκτηση η περιοχή έγινε γνωστή ως *Εγιούπ*.

## Παραπομπές


Κατηγορία:Συνοικίες της Βυζαντινής Κωνσταντινούπολης
Μινωικές Αερογραμμές

Οι **Μινωικές Αερογραμμές Α.Ε.**, ή αλλιώς **Minoan Air**, ήταν Ελληνική περιφερειακή αεροπορική εταιρεία με έδρα στο Ηράκλειο Κρήτης και βάση των δραστηριοτήτων της στον Κρατικό Αερολιμένα Ηρακλείου.

## Ιστορικό
Οι Μινωικές Αερογραμμές ιδρύθηκαν τον Σεπτέμβριο του 2011. Ένας από τους ανθρώπους κλειδιά της εταιρείας ήταν ο Γιώργος Μαυραντωνάκης, συνιδρυτής της Sky Express, πρώην γενικός διευθυντής και αναπληρωτής διευθυντής των Ολυμπιακών Αερογραμμών και πρώην σύμβουλος του προέδρου της εταιρείας αυτής. Η πρώτη βάση της εταιρείας ήταν στον Κρατικό Αερολιμένα Ηρακλείου.

Τον Ιούνιο 2012, οι Μινωικές Αερογραμμές δημιούργησαν μια αεροπορική εταιρεία στην Ισπανία (στα αεροδρόμια Μπούργος και Λεόν) για να εκτελεί ναυλωμένες πτήσεις για το ισπανικό τουριστικό πρακτορείο *Good Fly*. Τον Ιούλιο του 2012 η εταιρεία ξεκίνησε να εκτελεί πτήσεις από τη βάση της στο Ηράκλειο προς την Κω και τη Ρόδο για όλο το έτος, και εποχιακές πτήσεις προς Μυτιλήνη και Σαντορίνη. Το δίμηνο Οκτώβριος - Νοέμβριος του 2012, η εταιρεία ναύλωσε ένα από τα αεροσκάφη της στην *Flyglinjen*.

Τον Ιανουάριο 2013, οι Μινωικές Αερογραμμές ανακοίνωσαν το άνοιγμα δύο νέων βάσεων εκτός Ελλάδας, στο Αεροδρόμιο Oxford του Λονδίνου στις 4 Μαρτίου 2013 και στο Αεροδρόμιο Λουγκάνο στις 29 Μαρτίου 2013. Οι Μινωικές Αερογραμμές πετούσαν από το Αεροδρόμιο Oxford προς το Δουβλίνο και το Εδιμβούργο έως τις 4 Αυγούστου 2013, ενώ πτήσεις προς το Αεροδρόμιο Φιουμιτσίνο της Ρώμης και αυτό της Βιέννης εκτελούνταν από το Λουγκάνο. Τον Σεπτέμβριο 2013, ανακοινώθηκε η διακοπή όλων των πτήσεων από και προς το Λουγκάνο. Από τότε, επικεντρώθηκε στις πτήσεις εσωτερικού στην Ελλάδα.

Το Νοέμβριο 2015, οι Μινωικές Αερογραμμές, διέκοψαν όλες τις λειτουργίες τους μέχρι νεωτέρας, λόγω επίδρασης της οικονομικής κρίσης.

## Προορισμοί
Οι Μινωικές Αερογραμμές εκτελούσαν τακτικές πτήσεις προς τους ακόλουθους προορισμούς μέχρι τον Ιούλιο 2015:
;μικρογραφία|Αεροσκάφος Fokker 50, της Minoan Air Ελλάδα
* Αθήνα
* Αλεξανδρούπολη
* Ηράκλειο: **Βάση**
* Κως
* Μύκονος
* Μυτιλήνη
* Ρόδος
* Σαντορίνη
* Θεσσαλονίκη

## Στόλος
μικρογραφία|Το αεροσκάφος SX-BRV, τύπου Fokker 50 της Minoan Air στο Μάαστριχτ της Ολλανδίας
Μέχρι τον Οκτώβριο του 2015, οι Μινωικές Αερογραμμές διέθεταν στο στόλο τους, τα ακόλουθα αεροσκάφη:




## Παραπομπές


## Εξωτερικοί σύνδεσμοι

Κατηγορία:Πρώην αεροπορικές εταιρείες της Ελλάδας
Κατηγορία:Οικονομία της Κρήτης
HMS Cambrian (R85)

Το **HMS&nbsp;''Cambrian*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]], το έβδομο πλοίο του ναυτικού με αυτό το όνομα. Παραγγέλθηκε στις 16 Φεβρουαρίου 1942, αρχικά ως HMS&nbsp;*Spitfire*, όμως πριν από την [[καθέλκυση]] του μετονομάστηκε σε *Cambrian*. Έλαβε μέρος σε αποστολές συνοδείας νηοπομπών κατά τον [[ΒΠΠ|Β΄ Παγκόσμιο Πόλεμο]] ενώ μεταπολεμικά παρέμεινε κατά κύριο λόγο στην εφεδρεία, με εξαίρεση τις επιχειρήσεις στην [[Έδαφος της Τανγκανίκας|Ταγκανίκα]].

== Επιχειρησιακή ιστορία ==

=== Β΄ Παγκόσμιος Πόλεμος ===
Το *Cambrian* εντάχθηκε στον 6ο Στολίσκο Αντιτορπιλικών του [[Μητροπολιτικός Στόλος|Μητροπολιτικού Στόλου]] (*Home Fleet*) και ανέλαβε αποστολές συνοδείας [[νηοπομπή|νηοπομπών]] στον [[Ατλαντικός Ωκεανός|Ατλαντικό]] και την [[Αρκτική]]. Το 1945 επελέγη μαζί με άλλα σκάφη για να σταλεί στην [[Άπω Ανατολή]], όμως έφτασε στο θέατρο επιχειρήσεων μετά από την [[συνθηκολόγηση της Ιαπωνίας]].

=== Μεταπολεμική περίοδος ===
Μετά το τέλος της σύρραξης το *Cambrian* στάλθηκε στην εφεδρεία. Μαζί με άλλα σκάφη της υποκλάσης *Ca* επελέγη το 1963 για εκσυγχρονισμό. Στα πλαίσια της αναβάθμισης η [[γέφυρα (πλοίο)|γέφυρα]] μετασκευάστηκε ώστε να είναι πλέον περίκλειστη, προστέθηκε νέο σύστημα ελέγχου πυρός, καθώς και ανθυποβρυχιακά ολμοβόλα.

Τον Ιανουάριο του 1964 το αντιτορπιλικό βρίσκονταν στα νερά της ανατολικής [[Αφρική]]ς, ενώ λάμβαναν χώρα επιχειρήσεις καταστολής της εξέγερσης ενός συντάγματος του στρατού της [[Έδαφος της Τανγκανίκας|Ταγκανίκας]] που είχε Βρετανούς αξιωματικούς. Το *Cambrian* ήταν ένα από τα πλοία της συνοδείας του [[αεροπλανοφόρο]]υ [[HMS Centaur (R06)|HMS *Centaur*]] που αποβίβασε [[πεζοναύτες]]. Το *Cambrian'' παρείχε υποστηρικτικά πυρά κατά την διάρκεια της επιχείρησης.

Η πορεία του πλοίου ολοκληρώθηκε το 1971, οπότε και διαλύθηκε για σκραπ.

## Παραπομπές


## Βιβλιογραφία
* 
* 

## Εξωτερικοί σύνδεσμοι

* HMS Cambrian Association website 

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
HMS Cheviot (R90)

Το **HMS ''Cheviot*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]] που παρέμεινε ενεργό από τον Δεκέμβριο του 1945 μέχρι το 1962. Πρόκειται για το μοναδικό μέχρι στιγμής σκάφος του στόλου με αυτό το όνομα.

== Κατασκευή ==
Το Ναυτικό παρήγγειλε το *Cheviot* και άλλα επτά σκάφη της υποκλάσης 'Ch' στις 24 Ιουλίου 1942 στα πλαίσια του ενδιάμεσου προγράμματος του 1942, όμως εντάχθηκε σε υπηρεσία πολύ αργά για να πάρει μέρος σε πολεμικές επιχειρήσεις του [[ΒΠΠ|Δευτέρου Παγκοσμίου Πολέμου]].

== Επιχειρησιακή ιστορία ==
Το 1946 το *Cheviot'' εντάχθηκε στην 1η Μοίρα Αντιτορπιλικών με κύρια βάση τη Μάλτα. Το 1947 ανέλαβε μαζί με άλλα σκάφη του στόλου την παρεμπόδιση της παράνομης μετανάστευσης στην Παλαιστίνη. Το 1950 επέστρεψε στο Ηνωμένο Βασίλειο και το 1954 εκσυγχρονίστηκε, μεταξύ των άλλων με την προσθήκη ανθυποβρυχιακών ολμοβόλων στη θέση ενός πύργου πυροβόλου.

Από τον Δεκέμβριο του 1956 μέχρι τον Οκτώβριο του 1959 υπηρέτησε στην Άπω Ανατολή με την 8η Μοίρα Αντιτορπιλικών. Παροπλίστηκε τον Μάρτιο του 1960 και στη συνέχεια αξιοποιήθηκε ως στόχος για δοκιμές τορπιλών. Ολοκλήρωσε την πορεία το 1962, οπότε και διαλύθηκε για σκραπ.

## Παραπομπές


## Βιβλιογραφία
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
HMS Chaplet (R52)

Το **HMS ''Chaplet*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]] που εντάχθηκε σε υπηρεσία τον Αύγουστο του 1945 και διαλύθηκε για [[σκραπ]] το 1965.

== Κατασκευή ==
Το Ναυτικό παρήγγειλε το *Chaplet'' στις 24&nbsp;Ιουλίου 1942, μαζί με άλλα επτά σκάφη της υποκλάσης 'Ch'. Η ναυπήγηση του άρχισε στις 29&nbsp;Απριλίου 1943, όμως εντάχθηκε σε υπηρεσία τον Αύγουστο του 1945 -πολύ αργά για να λάβει μέρος σε επιχειρήσεις του Δευτέρου Παγκοσμίου Πόλεμου.

## Επιχειρησιακή ιστορία
Εντάχθηκε στην 1η Μοίρα Αντιτορπιλικών με κύρια βάση τη Μάλτα. Το 1954 εκσυγχρονίστηκε, μεταξύ των άλλων με την εγκατάσταση δύο ανθυποβρυχιακών ολμοβόλων στη θέση ενός από τους πύργους πυροβόλων του. Δύο χρόνια αργότερα, το 1956, ήταν ενεργό κατά τη διάρκεια της κρίσης του Σουέζ.

Παροπλίστηκε το 1961 και τελικά διαλύθηκε για σκραπ το 1965.

## Παραπομπές


## Βιβλιογραφία
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Κατηγορία:Αντιτορπιλικά του Ηνωμένου Βασιλείου του Β΄ Παγκοσμίου Πολέμου
HMS Caesar (R07)

Το **HMS ''Caesar*** ήταν [[αντιτορπιλικό]] κλάσης *C* του [[Βασιλικό Ναυτικό|Βασιλικού Ναυτικού]]. Αρχικά θα ονομάζονταν HMS&nbsp;*Ranger*, όμως πριν από την [[καθέλκυση]] του μετονομάστηκε σε *Caesar*. Σχεδιάστηκε ως ναυαρχίδα στολίσκου, με επιπλέον χώρους για τους επιτελικούς αξιωματικούς και γνώρισε πολεμική δράση στον [[ΒΠΠ|Β΄ Παγκόσμιο Πόλεμο]]. Μεταπολεμικά παρέμεινε κατά κύριο λόγο στην εφεδρεία.

== Επιχειρησιακή ιστορία ==
=== Β΄ Παγκόσμιος Πόλεμος ===
Τον Σεπτέμβριο του 1944 εντάχθηκε στον 7ο&nbsp;Στολίσκο Αντιτορπιλικών και ανέλαβε αποστολές συνοδείας [[νηοπομπή|νηοπομπών]] στον [[Ατλαντικός Ωκεανός|Ατλαντικό]]. Το 1945 αποφασίστηκε να σταλεί στην [[Άπω Ανατολή]], όμως έφτασε στο θέατρο επιχειρήσεων μετά από την την [[συνθηκολόγηση της Ιαπωνίας]].

=== Μεταπολεμική περίοδος ===
Μετά το τέλος του παγκοσμίου πολέμου το *Caesar'' στάλθηκε στην εφεδρεία. Μαζί με άλλα σκάφη της υποκλάσης 'Ca' εκσυγχρονίστηκε στα 1957-1960. Στα πλαίσια της αναβάθμισης η γέφυρά του έγινε περίκλειστη, προστέθηκε νέο σύστημα ελέγχου πυρός καθώς και νέα ανθυποβρυχιακά ολμοβόλα. Τον Σεπτέμβριο του 1960 επανήλθε στην ενεργό δράση, αυτή την φορά ως ναυαρχίδα της 8ης&nbsp;Μοίρας Αντιτορπιλικών, με την οποία και παρέμεινε για κάποια χρόνια στην Άπω Ανατολή. Την περίοδο εκείνη έλαβε μέρος σε επιχειρήσεις κατά την σύγκρουση Ινδονησίας-Μαλαισίας.

Τον Ιούνιο του 1965 παροπλίστηκε και τελικά ολοκλήρησε την πορεία του το 1967, με την διάλυσή του για σκραπ.

## Παραπομπές


## Βιβλιογραφία
*
*

Κατηγορία:Αντιτορπιλικά κλάσης C (1943) του Βασιλικού Ναυτικού
Ceteris paribus

**Ceteris paribus** είναι λατινική φράση που στα ελληνικά θα μπορούσε να αποδοθεί ως  «με αμετάβλητα τα λοιπά στοιχεία», «με αμετάβλητα τα λοιπά δεδομένα», «υπό την προϋπόθεση ότι οι λοιποί όροι θα παραμείνουν αμετάβλητοι», «υπό την προϋπόθεση ότι οι λοιποί όροι θα μείνουν ως έχουν»,  «με τα υπόλοιπα δεδομένα σταθερά», «άνευ μεταβολής των πραγμάτων». Δίνεται ακόμα η μετάφραση «και ούτω καθ' εξής». 

Στα ελληνικά κείμενα απαντάται πολλές φορές αμετάφραστο. Συχνή είναι η χρήση του με επιφορτισμένη σημασία στη νομική και την οικονομική επιστήμη.

## Παραπομπές


Κατηγορία:Λατινικές φράσεις
Κατηγορία:Νομικοί όροι
Κατηγορία:Αιτιότητα
Ποδοσφαιρική Ομοσπονδία Αμμοχώστου-Λάρνακας

Η ΠΟΑΛ (ΠΟΔΟΣΦΑΙΡΙΚΗ ΟΜΟΣΠΟΝΔΙΑ ΑΜΜΟΧΩΣΤΟΥ-ΛΑΡΝΑΚΑΣ) είναι ποδοσφαιρική ομοσπονδία των επαρχιών Λάρνακας και Αμμοχώστου.

## Ιστορία
Η ΠΟΑΛ (Ποδοσφαιρική Ομοσπονδία Αμμοχώστου-Λάρνακας) ιδρύθηκε στην Λάρνακα το 1980. Ιδρυτικά μέλη της είναι τα ακόλουθα οκτώ σωματεία:

*Aγροτική Κόρνου
*Αγωνιστής Λάρνακας
*Ελεύθερη Σκέψη Βρυσούλλων
*Ελευθέρια Κοφίνου
*Ζήνωνας Λάρνακας
*Λεύτερος Ψευδά
*Λούκης Ακρίτας Λάρνακας
*Ονήσιλος Τσακκιλερού
*Προοδευτική Αραδίππου
*Ρήγας Φερραίος Παραλιμνίου
*Τεύκρος Ανθίας Λιοπετρίου

Η ΠΟΑΛ εδρεύει στην Λάρνακα και δραστηριοποιείται στην ομώνυμη επαρχία, όπως και στην ελεύθερη περιοχή Αμμοχώστου. Σήμερα στην δύναμη της έχει 15 σωματεία. Ο Ζήνωνας Λάρνακας (ανενεργό σωματείο πλέον) υπήρξε η πρώτη ομάδα που εκπροσώπησε την ΠΟΑΛ στις διοργανώσεις της ΚΟΠ, αφού είχε αγωνιστεί παλαιότερα στην Δ΄ Κατηγορία στον Όμιλο Λάρνακας/Αμμοχώστου. Σήμερα, ομάδες που αγωνίζονται σε μεγαλύτερες κατηγορίες και προέρχονται απο την ΠΟΑΛ είναι ο Ονήσιλος Σωτήρας 2014 και η ΑΕΝ Αγίου Γεωργίου Βρυσούλλων-Αχερίτου.

Το πρώτο Διοικητικό Συμβούλιο της ΠΟΑΛ αποτελείτο από τους:

*Πρόεδρος: Λοιζος Ιωάννου
*Γραμματέας: Χρύσης Πρέντζας
*Ταμείο: Πανίκκος Πάπυρος
*Μέλος: Χριστάκης Νεοφύτου
*Μέλος: Κόκος Αλεξάνδρου

Η ΠΟΑΛ έχει προτάξει ως κύριο σκοπό την καλλιέργεια γενικά και την διάδοση στην κοινωνία του φιλάθλου πνεύματος και την ανάπτυξη του αθλητισμού. Την ηθική και πνευματική εξύψωση των αθλητών καθώς και την ανάπτυξη του πνεύματος της ευγενούς άμιλλας και της φιλίας μεταξύ τους.

## Διοικητικό Συμβούλιο

Το Διοικητικό Συμβούλιο της ΠΟΑΛ αποτελείται απο τους ακόλουθους:

*Λοίζος Ιωάννου          Πρόεδρος
*Γιώργος Χάνης           Αντιπρόεδρος
*Πέτρος Χρυσοστόμου      Γενικός Γραμματέας
*Παναγιώτης Κουρούμουνος Ταμίας
*Μιχάλης Αντωνίου        Υπεύθυνος Τύπου
*Πέτρος Χριστοφή         Μέλος
*Μιχάλης Καρίπης         Μέλος

## Διοργανώσεις
Οι διοργανώσεις που διεξάγει η ΠΟΑΛ είναι:
* Πρωτάθλημα ΠΟΑΛ
* Κύπελλο ΠΟΑΛ

## Διακριθέντα σωματεία
Ο πίνακας που ακολουθεί παρουσιάζει τις ομάδες που ήταν μέλη της ΠΟΑΛ και ακολούθως συμμετείχαν στα εθνικά πρωταθλήματα της Κύπρου (τα οποία διοργανώνει η Κυπριακή Ομοσπονδία Ποδοσφαίρου) ή συμμετείχαν στα εθνικά πρωταθλήματα της Κύπρου και στη συνέχεια συμμετείχαν στα πρωταθλήματα της ΠΟΑΛ.  Για κάθε ομάδα αναφέρεται η ανώτατη κατηγορία στην οποία έχει συμμετάσχει.




## Πηγές
*

Κατηγορία:Τοπικές Ποδοσφαιρικές Ομοσπονδίες Κύπρου
Κατηγορία:Επαρχία Λάρνακας
Κατηγορία:Επαρχία Αμμοχώστου
Άγιοι Θεόδωροι Σειρών Αχαΐας

Οι **Άγιοι Θεόδωροι** είναι οικισμός και έδρα της τοπικής κοινότητας Σειρών, της δημοτικής ενότητας Αροανίας, του δήμου Καλαβρύτων, της περιφερειακής ενότητας (τέως νομού) Αχαΐας, στην περιφέρεια Δυτικής Ελλάδας, σύμφωνα με το πρόγραμμα *Καλλικράτης* 

Πριν το σχέδιο *Καποδίστριας* και το πρόγραμμα *Καλλικράτης*, ανήκε στην επαρχία Καλαβρύτων του νομού Αχαΐας, στο γεωγραφικό διαμέρισμα Πελοποννήσου.
* Μέχρι το 1928 ο οικισμός ονομαζόταν *Λόπεσι* ή *Λιόπεσι* (*Λοπέσιον* ή *Λιοπέσιον*), και μέχρι το 1953 ονομαζόταν *Άγιος Θεόδωρος*.
## Γεωγραφία
Οι Άγιοι Θεόδωροι είναι ορεινός οικισμός στο νότιο τμήμα του νομού Αχαΐας, κοντά στα όρια τόσο με τον νομό Αρκαδίας όσο και με τον νομό Ηλείας. Βρίσκεται στις νότιες κλιτύς της κορυφής «Μάνδρες» (προέκταση στα δυτικά του όρους Προφήτης Ηλίας) και κοντά στις πηγές του ποταμού Αροανίου, σε μέσο σταθμικό υψόμετρο 760. Απέχει 154 χλμ. περίπου ΝΑ. της Πάτρας.
## Πληθυσμός

## Διοικητικές μεταβολές μέχρι τον «Καλλικράτη»
Ως *Λόπεσι*

Ο οικισμός αναγνωρίστηκε το 1835 και προσαρτήθηκε στον δήμο Σειρών του τότε νομού Αχαΐας και Ήλιδος. Το 1899 υπήχθη στον νομό Αχαΐας, αλλά το 1909 ξαναπέρασε στον νομό Αχαΐας και Ήλιδος. Το 1928 μετονομάστηκε σε *Άγιος Θεόδωρος*

Ως *Άγιος Θεόδωρος*

Ο οικισμός αποσπάστηκε το 1930 από τον νομό Αχαΐας και Ήλιδος και υπήχθη στον νομό Αχαΐας. Το 1953 μετονομάστηκε σε *Άγιοι Θεόδωροι*

Ως *Άγιοι Θεόδωροι*
* Με το ΦΕΚ 244Α - 04/12/1997 αποσπάστηκε από την κοινότητα Σειρών και προσαρτήθηκε στον δήμο Αροανίας
* Με το ΦΕΚ 87Α - 07/06/2010 αποσπάστηκε από τον δήμο Αροανίας και προσαρτήθηκε στον δήμο Καλαβρύτων

(Πηγή:)
## Αξιοθέατα
* Η εκκλησία των Αγίων θεοδώρων, στο ανατολικό τμήμα του οικισμού

## Παραπομπές


## Πηγές
* Εγκυκλοπαίδεια Πάπυρος Λαρούς Μπριτάνικα, 1978, 2006 (ΠΛΜ)
* Εγκυκλοπαίδεια Πάπυρος Λαρούς, εκδ. 1963 (ΠΛ)
* Εγκυκλοπαίδεια Δομή, 2002-4
* Οργανισμός εκδόσεων «Ελλάδα», χάρτες (Βαρελάς)
* Περιοδικό «Διακοπές», εκδ. Δ.Ο.Λ.,  2010
* Χάρτες «ROAD» (Αχαΐα, 1:100.000)
* eetaa.gr

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Θωμαίικα Σειρών Αχαΐας

:*Για οικισμούς με ίδιο όνομα στην Αχαΐα, δείτε: [[Θωμαίικα Αχαΐας]]*

Τα **Θωμαίικα** είναι μικρός ορεινός οικισμός του Νομού Αχαΐας και αποτελεί τμήμα της Τοπικής Κοινότητας Σειρών.

## Παραπομπές


## Πηγές
* Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, *Εφημερίδα της Κυβερνήσεως της Ελληνικής Δημοκρατίας*, τχ. 2ο, φ. 3465 (28 Δεκεμβρίου 2012).

## Βιβλιογραφία
* 

Κατηγορία:Χωριά της περιφερειακής ενότητας Αχαΐας
Κατηγορία:Δήμος Αροανίας
Κατηγορία:Δήμος Καλαβρύτων
Blackstar

To "**Blackstar**" (**★**) είναι το εικοστό πέμπτο και τελευταίο στούντιο άλμπουμ του David Bowie. Κυκλοφόρησε στις 8 Ιανουαρίου του 2016, ανήμερα των 69ων γενεθλίων του καλλιτέχνη, από τη δισκογραφική του, ISO Records. Ο Bowie πέθανε 2 μέρες μετά την κυκλοφορία του άλμπουμ από καρκίνο του ήπατος. Η ασθένεια του ήταν γνωστή μόνο σε αυτούς που ήταν κοντά σε αυτόν και έγινε γνωστή μόνο μετά το θάνατό του. Όπως παρατήρησαν το Billboard και το CNN, οι στίχοι του Bowie πιθανότατα να αναφέρονταν στον επερχόμενο θάνατο του καλλιτέχνη. Ο συμπαραγωγός του, Tony Visconti περιέγραψε το άλμπουμ ως το κύκνειο άσμα του Bowie και το αποχαιρετιστήριο δώρο του για τους θαυμαστές της μουσικής του. Ο Visconti και ο Bowie άκουγαν το άλμπουμ του Kendrick Lamar, "To Pimp a Butterfly", κατά την ηχογράφηση του άλμπουμ και το αναφέρουν ως επιρροή. Άλλες επιρροές τους κατά την ηχογράφηση του άλμπουμ ήταν το συγκρότημα ηλεκτρονικής μουσικής, Boards of Canada και το συγκρότημα πειραματικής χιπ χοπ, Death Grips.

## Κομμάτια
* Όλα τα κομμάτια γράφτηκαν από τον David Bowie, εκτός από τα σημειωμένα

## Συντελεστές
* David Bowie – φωνή, ακουστική κιθάρα, μίξινγκ, παραγωγή, ενορχήστρωση εγχόρδων, "κιθάρα Fender" (κομμάτι 3), φυσαρμόνικα (κομμάτι 7)
* Donny McCaslin – φλάουτο, σαξόφωνο, woodwinds
* Ben Monder – κιθάρα
* Jason Lindner – πιάνο, όργανο, πλήκτρα
* Tim Lefebvre – μπάσο
* Mark Guiliana – ντραμς, κρουστά
* Kevin Killen – μηχανικός
* Erin Tonkon – βοηθός μηχανικός, φωνητικά (κομμάτι 2)
* Joe Visciano – βοηθός μίξινγκ
* Kabir Hermon – βοηθός μηχανικός
* Joe LaPorta – mastering
* Tom Elmhirst – μίξινγκ
* Tony Visconti – παραγωγή, έγχορδα, μηχανικός, μίξινγκ
* James Murphy – κρουστά (κομμάτια 4 και 5)

## Θέσεις στα τσάρτς
* Ελλάδα - 2 
* Αυστραλία - 1 
* Καναδάς - 1 
* Γαλλία - 1
* Γερμανία - 1
* Ιταλία - 1
* Ιαπωνία - 5
* Ηνωμένο Βασίλειο - 1 
* ΗΠΑ - 1 
* *Billboard* Digital Albums - 1
* *Billboard* Top Alternative Albums - 1
* *Billboard* Top Rock Albums - 1
* *Billboard* Top Tastemaker Albums - 1

## Παραπομπές


Κατηγορία:Άλμπουμ του 2016
Αναγέννηση Λάρνακας

*not confused with Α.Σ. Αναγέννηση ΚαρδίτσαςΟ **Αθλητικός Σύλλογος Αναγέννηση Αγίου Ιωάννη Λάρνακας** (ή η **Αναγέννηση Λάρνακας**), ήταν κυπριακή ποδοσφαιρική ομάδα από τον Άγιο Ιωάννη στη Λάρνακα της Κύπρου. Η ομάδα έχει 8 συμμετοχές στο πρωτάθλημα Β΄ κατηγορίας της Κύπρου.

## Ιστορία
Η Αναγέννηση ιδρύθηκε το 1945 στην λαϊκή συνοικία του Αγίου Ιωάννη στην Λάρνακα με το όνομα **Μορφωτικός Αθλητικός Σύλλογος Αγίου Ιωάννη Λάρνακας**. Το 1948 μετονόμαστηκε σε **Αθλητικός Σύλλογος Αναγέννηση Αγίου Ιωάννη Λάρνακας**. Χρώματα της ομάδας υπήρξαν το κόκκινο και το λευκό. Η Αναγέννηση ανέπτυξε αθλητική δράση με τμήματα ποδοσφαίρου, πετόσφαιρας και στίβου.

## Ιστορία
Η ποδοσφαιρική ομάδα της Αναγέννησης εντάχθηκε το 1960 στις τάξεις της Κυπριακής Ομοσπονδίας Ποδοσφαίρου ως ομάδα Β΄ κατηγορίας. Παρέμεινε στη Β΄ κατηγορία  μέχρι το 1970, οπόταν και υποβιβάστηκε στην Γ΄ κατηγορία. Ακολούθησαν ακόμη 3 περίοδοι στην Γ΄ Κατηγορία, μέχρι το 1973, χρονιά που αποχώρησε από την ΚΟΠ. Συνέχισε για κάποιο χρονικό διάστημα στις διοργανώσεις της ΕΠΕΛ και στη συνέχεια ανέστειλε την λειτουργία της. Η Αναγέννηση συνεχίζει να υφίσταται σαν πολιτιστικό σωματείο.






1Η Β΄ κατηγορία ήταν χωρισμένη σε 2 ομίλους. Η Αναγέννηση συμμετείχε στον όμιλο Λεμεσού-Λάρνακα-Πάφου.
2Η Β΄ κατηγορία ήταν χωρισμένη σε 3 ομίλους. Η Αναγέννηση συμμετείχε στον όμιλο Αμμοχώστου-Λάρνακας.
3Η Β΄ κατηγορία ήταν χωρισμένη σε 2 ομίλους. Η Αναγέννηση συμμετείχε στον όμιλο Λευκωσίας-Κερύνειας-Αμμοχώστου.
4Η Β΄ κατηγορία ήταν χωρισμένη σε 2 ομίλους. Η Αναγέννηση συμμετείχε στον όμιλο Λευκωσίας-Λάρνακας-Αμμοχώστου.


## Τίτλοι

*Πρωτάθλημα ΕΠΕΛ
**Πρωταθλήτρια (1): 1976
*Κύπελλο ΕΠΕΛ
**Κυπελλούχος (1): 1977

## Παραπομπές


## Πηγές
*

Κατηγορία:Αθλητικοί σύλλογοι Επαρχίας Λάρνακας
Κατηγορία:Ανενεργές ποδοσφαιρικές ομάδες Κύπρου (ανδρών)
Κατηγορία:Ιδρύσεις ποδοσφαιρικών ομάδων το 1945
Κατηγορία:Δήμος Λάρνακας
Οικογένεια Βιττόρι

Η καθολική **οικογένεια Βιττόρι**, «Vittore», της «Caput Histriae» (Κόπερ) εμφανίζεται στα Βενετσιάνικα αρχεία από το 1329. Η οικογένεια αυτή είχε πολλά κτήματα στην ενδοχώρα του Κόπερ, και ήσαν γαιοκτήμονες δύο χωριών στην Ίστρια, και συγκεκριμένα του Αγίου Πέτρου (Sveti Peter) και του Κρικάβτσε (Krkavče). Το αρχείο του Κόπερ κάηκε το 1380, και έτσι δεν υπάρχει κανένα ιστορικό στοιχείο για την προέλευση της οικογενείας Βιττόρι, ούτε για το πότε  εγκαταστάθηκαν στο Κόπερ. Έτσι η καταγωγή των «Βιττόρι» παραμένει μυστήριο.    
 
Η συγγένεια των Καποδίστρια με τους Βιττόρι του Κόπερ, που δεν έχει αποδειχθεί επιστημονικά παραμένει ένας πολιτικός ισχυρισμός που  εμφάνισε το 1874 ο Αναστάσιος Γούδας.

## Παραπομπές


Κατηγορία:Οικογένεια
Άννα Καραμανλή

Η **Άννα Καραμανλή** (Θεσσαλονίκη, 10 Μαΐου 1968) είναι Ελληνίδα πολιτικός, δημοσιογράφος του αθλητικού ρεπορτάζ και πρώην αθλήτρια, η οποία διατελεί Υφυπουργός Τουρισμού από το 2025.

## Βιογραφία
### Αθλητική σταδιοδρομία
Υπήρξε αθλήτρια στίβου του Άρη στο αγώνισμα του άλματος εις μήκος και μέλος της Εθνικής Ομάδας Στίβου. Μεταξύ των επιτυχιών της ξεχωρίζουν η διάκρισή της στους Βαλκανικούς Αγώνες Στίβου του 1984, καθώς και η πανελλήνια νίκη της το 1985.

### Πολιτική σταδιοδρομία
Στις βουλευτικές εκλογές του Μαΐου και του Ιουνίου 2012, καθώς και του Ιανουαρίου και του Σεπτεμβρίου 2015 εκλέχθηκε βουλευτής με το ψηφοδέλτιο της Νέας Δημοκρατίας στην Β΄ εκλογική περιφέρεια Αθηνών. Στις Ελληνικές βουλευτικές εκλογές 2019 επανεξελέγη στην εκλογική περιφέρεια Β3' Νότιου Τομέα Αθηνών, επανεξελέγη και στις βουλευτικές εκλογές του Μαΐου και του Ιουνίου 2023.

## Προσωπική ζωή
Υπήρξε παντρεμένη με τον διεθνή μπασκετμπολίστα Μιχάλη Ρωμανίδη, με τον οποίο απέκτησε έναν γιο, τον Στρατή. Επίσης έχει αποκτήσει και μια κόρη από τον δεύτερο γάμο της, την Ελισάβετ. Η Άννα Καραμανλή δεν έχει συγγενικές σχέσεις με την πολιτική οικογένεια Καραμανλή και πρόκειται για συνωνυμία.

## Παραπομπές
* Άννα Αρκαδίου Καραμανλή, βιογραφικά στοιχεία στον ιστότοπο της Βουλής των Ελλήνων.

## Πηγές


Κατηγορία:Ελληνίδες αθλητικογράφοι
Κατηγορία:Ελληνίδες αθλήτριες του άλματος εις μήκος
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Β΄ Αθηνών
Κατηγορία:Βουλευτές Β3΄ Νότιου Τομέα Αθηνών
Κατηγορία:Αθλητές στίβου Άρη
Κατηγορία:Κάτοχοι μεταλλίων του Πανελλήνιου Πρωταθλήματος Στίβου
NGC 4651

Ο **[[Νέος γενικός αστρονομικός κατάλογος|NGC]] 4651** ή **«Γαλαξίας της ομπρέλας»** είναι σπειροειδής γαλαξίας στον αστερισμό Κόμη Βερενίκης. Είναι ορατός με ερασιτεχνικά τηλεσκόπια και η απόστασή του από τη Γη δεν είναι γνωστή με κάποια ακρίβεια: εκτιμάται από 35 μέχρι 72 εκατομμύρια έτη φωτός.

## Χαρακτηριστικά
Ο γαλαξίας αυτός είναι μέλος του Σμήνους γαλαξιών της Παρθένου, ευρισκόμενος πάντως στην περιφέρεια του σμήνους, και είναι γνωστός ως «Γαλαξίας της ομπρέλας» (Umbrella Galaxy) εξαιτίας της δομής σε σχήμα ανοικτής ομπρέλας με το χερούλι της που εκτείνεται από τον δίσκο του προς τα ανατολικά. Η δομή αυτή αποτελείται από εκατομμύρια αστέρες, και μάλλον είναι υπόλειμμα ενός πολύ μικρότερου γαλαξία που διαλύθηκε από τις βαρυτικές παλιρροϊκές δυνάμεις τις οποίες άσκησε πάνω του ο NGC 4651. Το σχήμα αυτό εξηγεί γιατί ο NGC 4651 συγκαταλέχθηκε στους γαλαξίες του *[[Άτλας των ιδιόμορφων γαλαξιών|Άτλαντα των ιδιόμορφων γαλαξιών]]* του Χάλτον Αρπ ως **Arp 189**, χαρακτηριζόμενος ως «γαλαξίας με νηματοειδείς σχηματισμούς» (filaments).

Μελέτες της κατανομής του ουδέτερου υδρογόνου στον γαλαξία με τη χρήση ραδιοτηλεσκοπίου δείχνουν παραμορφώσεις των εξωτερικών περιοχών του και ένα σύμπλεγμα αερίου που συνδέεται με έναν γειτονικό νάνο γαλαξία, ο οποίος ίσως γεννήθηκε κατά την αλληλεπίδραση που δημιούργησε την «ομπρέλα».

Αντίθετα με τους περισσότερους σπειροειδείς γαλαξίες του Σμήνους της Παρθένου, ο NGC 4651 είναι πλούσιος σε ουδέτερο υδρογόνο, το οποίο εκτείνεται και πέρα από το ορατό τμήμα του δίσκου του, ενώ ο ρυθμός σχηματισμού νέων αστέρων είναι ο συνηθισμένος για έναν γαλαξία του τύπου του. Ο NGC 4651 απομακρύνεται από τη Γη με ταχύτητα 788 ± 2 χιλιομέτρων ανά δευτερόλεπτο.

## Παραπομπές


## Αναφορές

## Εξωτερικοί σύνδεσμοι
* 

NGC 4651
NGC 4651
4651
Κατηγορία:Γαλαξίες Arp
7901
42833
Κατηγορία:Σμήνος της Παρθένου
Φεστιβάλ Κινηματογράφου Καννών 1966

Το **19ο Φεστιβάλ Κινηματογράφου των Καννών** πραγματοποιήθηκε από τις 5 έως τις 20 Μαΐου του 1966. 

Σ' αυτό το φεστιβάλ δόθηκε τιμητικό βραβείο στον Όρσον Γουέλς για το σύνολο της προσφοράς του στον κινηματογράφο. Ο σκηνοθέτης παρουσίασε εκτός συναγωνισμού τον *Φάλσταφ*. Η κλασική ταινία του Γουέλς, που κέρδισε το βραβείο της 20ης επετείου του Φεστιβάλ Καννών, αποτελεί μία συρραφή αποσπασμάτων των έργων του Ουίλλιαμ Σαίξπηρ *Ερρίκος ο 4ος*, *Οι εύθυμες κυράδες του Γουίντσορ*, *Ερρίκος ο 5ος* και *Ριχάρδος ο 2ος*, αλλά και βασίζεται στο θεατρικό έργο *Πέντε βασιλιάδες* που πρωταγωνίστησε ο Γουέλς σε ηλικία μόλις 25 ετών.

Το μεγάλο βραβείο μοιράστηκαν δύο σκηνοθέτες: ο νεώτερος έως τότε κάτοχος του τίτλου, ο 28χρονος Κλοντ Λελούς, για το *[[Ένας άντρας και μια γυναίκα]]* και ο Ιταλός Πιέτρο Τζέρμι για το *Κυρίες και Κύριοι*. Η ταινία του Αλέν Ρενέ *Ο πόλεμος τελείωσε* αποβλήθηκε από το διαγωνιστικό πρόγραμμα κατ' απαίτησιν της ισπανικής κυβέρνησης, η οποία εμφανίστηκε ενοχλημένη από το θέμα, ενώ η *Καλόγρια* του Ζακ Ριβέτ, ελεύθερη απόδοση του μυθιστορήματος του Ντενί Ντιντερό, προκάλεσε το θρησκευτικό συναίσθημα ορισμένων. Το μεγάλο ωστόσο γεγονός του φεστιβάλ ήταν η πρεμιέρα του *[[Δόκτωρ Ζιβάγκο (ταινία)|Δόκτωρ Ζιβάγκο]]*, με πρωτοφανή κοσμοσυρροή.

Το βραβείο καλύτερου ηθοποιού έλαβε επάξια ο Πιερ Όσκαρσον για το ρόλο του στην ταινία *Η πείνα* (Sult). Το βραβείο καλύτερης ηθοποιού έλαβε η Βανέσα Ρεντγκρέιβ για το ρόλο της στην ταινία *Μόργκαν, ο τρελός εραστής*, όπου υποδύθηκε ένα πλουσιοκόριτσο που μόλις έχει χωρίσει τον εκκεντρικό και ελαφρώς διαταραγμένο σύζυγό της Μόργκαν, αλλά δε μπορούσε να αντισταθεί στη γοητεία του. 

Στο διαγωνιστικό τμήμα προβλήθηκαν, μεταξύ άλλων, οι ταινίες *[[Άλφι, ο Σατράπης]]* του Λιούις Γκίλμπερτ, *Οι γενναίοι του Μπρανκαλεόνε* του Μάριο Μονιτσέλι και η *Φλογισμένη σάρκα* του Τόνι Ρίτσαρντσον.

Στο πλαίσιο του φεστιβάλ προβλήθηκε η ελληνική ταινία *[[Διπλοπενιές]]*, η οποία πραγματοποίησε καλές αγορές και έκανε καριέρα στο εξωτερικό με τον τίτλο *Dancing The Syrtaki*. Στην εβδομάδα κριτικής προβλήθηκε και η ταινία *[[Το μπλόκο]]*. Ανεπίσημη συμμετοχή είχε και η ταινία *[[Το χώμα βάφτηκε κόκκινο]]*.   

## Παραπομπές


Κατηγορία:Φεστιβάλ κινηματογράφου Καννών
Διοργανώσεις Ε.Π.Σ. Ευρυτανίας 2011–12

Το Πρωτάθλημα της Ε.Π.Σ. Ευρυτανίας για την περίοδο 2011-12 κατέκτησε ο Αίολος Προφήτη Ηλία Καρπενησίου, και το κύπελλο ο Α.Π.Ο.Κ. Το Βελούχι. Φιναλίστ και στους 2 τελικούς (ανάδειξης πρωταθλητή και τελικό κυπέλλου) ήταν ο Κατσαντώνης Αγράφων. 

Στην κατηγορία ανδρών, κατά την αγωνιστική περίοδο 2011-12 υφίστανται δυο κατηγορίες. Η Α΄ Κατηγορία, με τη συμμετοχή 10 συλλόγων και η Β΄ κατηγορία, με μόλις 3 συλλόγους. Ο πρωταθλητής της Α΄ Κατηγορίας ο οποίος κρίνεται με τη διαδικασία των Play Off, λαμβάνει μέρος στο Ειδικό πρωτάθλημα της Ε.Π.Ο. για την άνοδο στη Δ΄ Εθνική, ενώ η ομάδα που κατέλαβε την τελευταία θέση υποβιβάζεται.

## Α' Κατηγορία
**Βαθμολογία(Τελική)**

 Ομάδα                          Βαθ.(Τέρματα)
 Κατσαντώνης Αγράφων             46 (68-11)
 Κρέντη                          41 (42-16)
 Αίολος Προφήτη Ηλία Καρπενησίου 40 (45-12)
 Α.Ο. Μυρίκη                     35 (25-13)
 Α.Ο. Ποταμιά                    24 (24-26)
 Απεραντιακός Βαλαώρα            21 (20-28) (-2 βαθμούς)
 Δόξα Ραπτοπούλου                18 (32-37)
 Φραγκίστα                       13 (19-55)
 Άγιος Προκόπιος                 10 (20-48)
 Α.Ο. Κεράσοβο                    3 (12-60)

### Ημιτελικοί Πρωταθλήματος
*Μυρίκη-**Κατσαντώνης** 0-2, 1-1
***Αίολος**-Κρέντη 1-1, 2-2

### Τελικός Πρωταθλήματος
Δημ. Στάδιο Καρπενησίου (22 & 28 Απριλίου 2012)
*Αίολος Προφήτη Ηλία-Κατσαντώνης Αγράφων 0-1 και 3-2

## Κύπελλο
### Τελικός Κυπέλλου
*Α.Π.Ο.Κ. Το Βελούχι-Κατσαντώνης Αγράφων 6-0

## Πηγές


Κατηγορία:Ε.Π.Σ. Ευρυτανίας
Κατηγορία:Εγχώρια ποδοσφαιρικά πρωταθλήματα 2011-2012
Κατηγορία:Εγχώρια ποδοσφαιρικά κύπελλα 2011-2012
High Stakes & Dangerous Men

Το **High Stakes & Dangerous Men** είναι το 13ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε τον Φεβρουάριο του 1992 μέσω της δισκογραφικής εταιρίας "Razor".

Το συγκρότημα επανήλθε το 1990, μετά από μία περίοδο προβλημάτων, με τους Μογκ και Γουέι να πλαισιώνονται από τον κιθαρίστα Λώρενς Άρτσερ, τον κιμπορντίστα Ντον Έρεϊ και το ντράμερ Κλάιβ Έντουαρντς. Την παραγωγή του άλμπουμ ανέλαβε ο Κιτ Γούλβεν και ο τίτλος του προέρχεται από ένα μυθιστόρημα το οποίο διάβαζε ο τραγουδιστής του συγκροτήματος εκείνη την περίοδο με τίτλο "*High Stakes And Desperate Men*".

Κατά την ιαπωνική περιοδεία για την προώθηση του δίσκου, το συγκρότημα ηχογράφησε το άλμπουμ "*Lights Out in Tokyo*", συνεχίζοντας με δύο επιτυχημένες περιοδείες στη Μεγάλη Βρετανία. Οι ευρωπαϊκές τους εμφανίσεις τελείωσαν στη Ρωσία, όπου στην τελευταία συναυλία ο Μογκ έπεσε από τη σκηνή και έσπασε το πόδι του.

## Λίστα Τραγουδιών
# **"Borderline"** (Mogg, Way, Archer) - 5:17
# **"Primed for Time"** (Mogg, Way, Archer) - 3:22
# **"She's the One"** (Mogg, Way, Archer) - 3:44
# **"Ain't Life Sweet"** (Mogg, Way, Archer, Edwards) - 3:42
# **"Don't Want to Lose You"** (Mogg, Way, Archer) - 5:37
# **"Burnin' Fire"** (Mogg, Way, Archer) - 4:02
# **"Running Up the Highway"** (Mogg, Way, Archer) - 4:39
# **"Back Door Man"** (Mogg, Way, Archer) - 5:06
# **"One of Those Nights"** (Mogg, Way, Archer) - 4:11
# **"Revolution"** (Mogg, Way, Archer) - 4:06
# **"Love Deadly Love"** (Mogg, Way, Archer) - 4:53
# **"Let the Good Times Roll"** (Mogg, Way, Archer) - 4:12

## Μέλη των UFO
Οι μουσικοί οι οποίοι ηχογράφησαν το "*High Stakes & Dangerous Men*" ήταν οι εξής:
* **[[Φιλ Μογκ]]** - φωνητικά
* **Λώρενς Άρτσερ** - κιθάρα
* **[[Πιτ Γουέι]]** - μπάσο
* **[[Ντον Έρεϊ]]** - πλήκτρα
* **Κλάιβ Έντουαρντς** - τύμπανα

;*Γκεστ συμμετοχές*
* **Τέρι Ρέιντ** - φωνητικά
* **Στίβι Βαν Λανγκ** - φωνητικά

## Παραπομπές


## Πηγές
* High Stakes & Dangerous Men - UFO | Songs, Reviews, Credits | AllMusic
* UFO - High Stakes & Dangerous Men (album review) | Sputnikmusic
* MusicMight :: Artists :: UFO 

Κατηγορία:Δισκογραφία των UFO
Κατηγορία:Άλμπουμ του 1992
Child of Eden

Το ***Child of Eden*** είναι βιντεοπαιχνίδι δράσης ρυθμού που δημιουργήθηκε από τον Τετσούγια Μιζουγκούτσι, ευρύτερα γνωστό για το *[[Rez]]*, που αναπτύχθηκε από την Q Entertainment και διανεμήθηκε από την Ubisoft. Κυκλοφόρησε για το PlayStation 3 και το Xbox 360, ήταν ένας από τους πρώτους τίτλους συμβατούς με το περιφερικό Kinect του Xbox 360, και το PlayStation Move. Θεωρείται άμεσο sequel του *[[Rez]]*. Τον Απρίλιο του 2011, ο Μιζουγκούτσι ανακοίνωσε ότι ανέπτυξε ένα μοναδικό περιφερειακό για το παιχνίδι το οποίο είχε τέσσερα χειριστήρια, όλα δονούμενα στο ρυθμό του παιχνιδιού. Αυτή η νέα συσκευή είναι διαθέσιμη μόνο στα στούντιο της Q Entertainment, και απίθανο να βγει στην αγορά.

Όπως το *Rez*, έτσι και το *Child of Eden* παρουσιάζεται ως πειραματισμός στην συναισθησία, τον ήχο, την εικόνα και το άγγιγμα, σε μία συνεχή εμπειρία. Το παιχνίδι περιλαμβάνει μουσική από το μουσικό και οπτικό εγχείρημα που δημιούργησε ο Μιζουγκούτσι, το Genki Rockets.

## Τρόπος παιχνιδιού
Το παιχνίδι περιστρέφεται γύρω από τον πυροβολισμό διαφόρων αντικειμένων που εμφανίζονται στην οθόνη, τα οποία με την καταστροφή τους παράγουν μελωδικούς ήχους. Με τη χρήση του Kinect, ο παίκτης μπορεί να σημαδεύει το στόχο του χρησιμοποιώντας τα χέρια του, ή να αλλάξει όπλα χτυπώντας παλαμάκια, ωστόσο μπορούν να χρησιμοποιηθούν και τα τυπικά χειριστήρια. Όπως και στο *Rez HD*, ο παίκτης μπορεί να χρησιμοποιήσει επιπλέον χειριστήρια για εξωτερική δόνηση.

Το παιχνίδι περιλαμβάνει πέντε επίπεδα με το όνομα Archives, κάθε ένα το οποίο έχει διαφορετικό οπτικό θέμα. Πρόκειται για τα  Matrix, Evolution, Beauty, Passion, και Journey. Κάθε Archive μπορεί να παιχθεί παραπάνω από μία φορά, αλλάζοντας κάθε φορά, ανάλογα με την επίδοση και το στυλ παιχνιδιού στον προηγούμενο γύρο.

## Παραπομπές


## Εξωτερικοί σύνδεσμοι
* 

Κατηγορία:Βιντεοπαιχνίδια με στερεοσκοπικά 3D γραφικά
Κατηγορία:Βιντεοπαιχνίδια ραγών βολών
Κατηγορία:Βιντεοπαιχνίδια μουσικής
Κατηγορία:Βιντεοπαιχνίδια τέχνης
Κατηγορία:Βιντεοπαιχνίδια του 2011
Κατηγορία:Βιντεοπαιχνίδια του PlayStation 3
Κατηγορία:Βιντεοπαιχνίδια του Xbox 360
Κατηγορία:Βιντεοπαιχνίδια της Ubisoft
Κοσμάς Μπουρμπούλης

Ο **Κοσμάς Μπουρμπούλης** (Ληξούρι, 1880   - Αθήνα, 1952) ήταν Έλληνας γιατρός και πολιτικός.

## Βιογραφία
Γεννήθηκε το 1880 και σπούδασε ιατρική στο Πανεπιστήμιο Αθηνών, ειδικευόμενος στη χειρουργική. 
Εξελέγη βουλευτής Κεφαλληνίας το 1926 με το Κόμμα Ελευθεροφρόνων και έπειτα γερουσιαστής Κεφαλληνίας για το διάστημα 1929-1935, ενώ το 1935 εκλέχθηκε βουλευτής με την Ένωση Βασιλοφρόνων.

Ήταν υφυπουργός παρά τω Πρωθυπουργώ από τις 26 Δεκεμβρίου 1936 ως τις 20 Απριλίου 1941 στις κυβερνήσεις του Μεταξά και του Κορυζή. 

Πέθανε στην Αθήνα το 1952.

## Παραπομπές


Κατηγορία:Βουλευτές Κεφαλληνίας
Κατηγορία:Έλληνες γερουσιαστές
Κατηγορία:Έλληνες υφυπουργοί παρά τω Πρωθυπουργώ
Κατηγορία:Βουλευτές εκλεγμένοι με το Κόμμα των Ελευθεροφρόνων
Διαγένεση

Η **διαγένεση**, είναι η φάση μετατροπής των ασύνδετων ιζημάτων σε πραγματικά πετρώματα. Αυτό πετυχαίνεται με μία σειρά φυσικοχημικών και μηχανικών φαινομένων.

## Διαδικασία
Αυτό που συμβαίνει κατά την διαγένεση, είναι η συμπύκνωση των ιζημάτων και μερική απομάκρυνση νερού από αυτά. Στη συνέχεια, πήζουν/στερεοποιούνται και, σε χαμηλή θερμοκρασία επανεξισορροπούνται σε μία σταθερότερη χημική κατάσταση και κατάσταση ιστού.

*Με την διαγένεση δεν προκαλείται μεταμορφισμός .

### Στάδια δημιουργίας ιζηματογενών πετρωμάτων
#Η διάβρωση πετρωμάτων που υπήρχαν προηγουμένως (δηλ. πυριγενών, μεταμορφωμένων ή ιζηματογενών).
#Η μεταφορά των υλικών της διάβρωσης με τη βοήθεια του νερού ή του αέρα.
#Η απόθεση αυτών των υλικών στα βάθη των θαλασσών ή λιμνών.
#Η διαγένεση με τη βοήθεια της θερμοκρασίας, της πίεσης και το πέρασμα του χρόνου, μετατρέπει τον ιστό, την δομή και τη χημική σύσταση των ιζημάτων και με μια συνδετική ύλη δημιουργεί τα συμπαγή ιζηματογενή πετρώματα.··

### Στάδια κύκλου διαγένεσης
#Η συμπύκνωση των υλικών με τη δράση της πίεσης των «υπερκειμένων» κυρίως στρωμάτων (μηχανική δράση).
#Η δράση των μικροοργανισμών πάνω στις ανόργανες και οργανικές ουσίες των ιζημάτων (βιοχημική αντίδραση).
#Η σύνδεση των υλικών με τη δράση συνδετικών υλικών, που βρίσκονται μέσα στο θαλάσσιο νερό κυρίως. Τέτοια συνδετικά υλικά είναι ο ασβεστίτης, ο χαλαζίας τα αργιλούχα κ.α. (συγκόλληση).
#Η δευτερογενής αύξηση των ορυκτών (κρυστάλλωση).
#Η μετατροπή της οργανικής και ανόργανης ύλης σε ένα άλλο ανάλογο ορυκτό (μετασωμάτωση). Η μετατροπή αυτή, ανάλογα με το υλικό που κάνει την αντικατάσταση, λέγεται απασβέτωση, αποπυριτίωση, εξανθράκωση κ.λπ.
Στο τελευταίο αυτό στάδιο γίνεται και η απολίθωση των οργανισμών, δηλ. η σταδιακή αντικατάσταση των οργανικών ουσιών ενός οργανισμού που βρέθηκε μέσα στα υλικά των ιζημάτων, με το ανάλογο ορυκτολογικό υλικό.
*Όλες οι παραπάνω διεργασίες πραγματοποιούνται μέσα στο νερό.

## Σημειώσεις


## Πηγές
* Εγκυκλοπαίδεια «Επιστήμη και Ζωή» (τόμος 4, σελ. 289)
* Εγκυκλοπαίδεια «Υδρία Cambridge Ήλιος» (σελ. 1191)

## Εξωτερικοί σύνδεσμοι
Κατάλογος με τα κυριότερα ιζηματογενή πετρώματα 

Κατηγορία:Γεωλογικά φαινόμενα
Κατηγορία:Γεωλογικές διεργασίες
Διοργανώσεις Ε.Π.Σ. Ζακύνθου 2009–10

Το πρωτάθλημα της Ε.Π.Σ. Ζακύνθου για την περίοδο 2009-10 διεξήχθη με τη συμμετοχή 24 ομάδων σε 2 κατηγορίες Α' και Β'. Πρωταθλητής της Α' κατηγορίας ανακηρύχθηκε ο Α.Σ. Αστέρας Μαχαιράδου Ζακύνθου, ο οποίος κι αγωνίστηκε στη Δ' Εθνική της επόμενης περιόδου.

## Α' κατηγορία
Η **Α' Κατηγορία Ε.Π.Σ. Ζακύνθου** είναι η 1η από τις 2 ποδοσφαιρικές κατηγορίες στις οποίες χωρίζεται η Ε.Π.Σ. Ζακύνθου.
Αποτελείται από 12 ομάδες από τις οποίες η πρωταθλήτρια παίρνει την άνοδο στη Δ' Εθνική ενώ 3 ομάδες υποβιβάζονται στη Β' Κατηγορία Ε.Π.Σ. Ζακύνθου.
 
### Σύστημα ανόδου και υποβιβασμού
#### Άνοδος
Όσον αφορά την άνοδο οι 2 πρώτες ομάδες δίνουν μπαράζ για το πρωτάθλημα 
με το νικητή να στέφεται στις 2 νίκες. Ο νικητής της σειράς θα στεφθεί πρωταθλητής και θα πάρει την άνοδο στη Δ' Εθνική.

#### Υποβιβασμός
Το σύστημα της παραμονής είναι πιο περίπλοκο.Οι 2 τελευταίοι (11ος-12ος) υποβιβάζονται στη Β' Κατηγορία και ο 10ος με τον 9ο δίνουν μπαράζ για την 3η θέση σε ένα ζευγάρι παιχνιδιών.Σε περίπτωση ισοβαθμίας 11ου-10ου δίνονται μπαράζ με τον νικητή να δίνει νέα μπαράζ με τον 9ο της βαθμολογίας.

### Βαθμολογία
Η τελική βαθμολογία της περιόδου 2009-2010.

#### Μπαράζ
Στα μπαράζ ανόδου ο Αστέρας Μαχαιράδου επικράτησε του Κατασταρίου με 3-1 (εντός) και 2-1 (εκτός)
και πήρε την άνοδο στη Δ' Εθνική.
Στα μπαράζ παραμονής ο Άρης Αγίου Δημητρίου παρέμεινε σε βάρος του Εθνικού Σκουλικάδου που υποβιβάστηκε στη Β' Κατηγορία.

## Β' Κατηγορία
Η **Β' Κατηγορία Ε.Π.Σ. Ζακύνθου** είναι η 2η τη τάξει κατηγορία των τοπικών ποδοσφαιρικών πρωταθλημάτων Ζακύνθου.
Αποτελείται από 12 ομάδες εκ των οποίων 3 παίρνουν την άνοδο στην Α' Κατηγορία Ε.Π.Σ. Ζακύνθου.

### Σύστημα ανόδου
Στη Β' Κατηγορία ο πρωταθλητής παίρνει απευθείας την άνοδο ενώ από το 2ο ως τον 5ο οι ομάδες  δίνουν μπαράζ.Στα μπαράζ ο 2ος αναμετράται με τον 5ο και ο 3ος με τον 4ο.Ο νικητής του κάθε ζευγαριού είναι αυτός που φτάνει τις 2 νίκες (ή αυτός που έχει τις περισσότερες νίκες μετά από 3 παιχνίδια).

### Βαθμολογία
Η τελική βαθμολογία της περιόδου 2009-2010

Στα μπαράζ την άνοδο πήραν Αστέρας Γαϊτανίου και Αργάσι σε βάρος του Αετού Καλιπάδου και των Λεβάντες αντίστοιχα.

Ο Κοιλιωμένος παραιτήθηκε από το πρωτάθλημα και μηδενίστηκε.

## Παραπομπές

Κατηγορία:Ε.Π.Σ. Ζακύνθου
Κατηγορία:Εγχώρια ποδοσφαιρικά πρωταθλήματα 2009-2010
The 3rd Birthday

Το ***The 3rd Birthday*** (ιαπωνικά: ザ・サード バースデイ, Χεπμπορν: Za Sādo Bāsudei) είναι βιντεοπαιχνίδι ρόλων βολών τρίτου προσώπου που συν-αναπτύχθηκε από την Square Enix και την HexaDrive, και διανεμήθηκε από την Square Enix για το PlayStation Portable. Κυκλοφόρησε το 2010 στην Ιαπωνία και το 2011 στη βόρεια Αμερική και την Ευρώπη. Το παιχνίδι είναι η τρίτη προσθήκη στη σειρά βιντεοπαιχνιδιών *[[Parasite Eve]]*, βασισμένη στην ομώνυμη ιαπωνική νουβέλα, αλλά και spin-off, έχοντας μικρή σύνδεση με τα γεγονότα των προηγούμενων παιχνιδιών. Διαθέτει σύστημα μάχης βολών τρίτου προσώπου με μηχανικές παιχνιδιού ρόλων. Μία βασική τεχνική του παιχνιδιού είναι το σύστημα ικανότητας Overdrive, η οποία επιτρέπει στη χαρακτήρα να καταλαμβάνει τα σώματα ανθρώπινων συμμάχων και να προκαλέσει βλάβη στους εχθρούς. Τη μουσική του παιχνιδιού έχει συνθέσει η Γιόκο Σινομούρα.

## Εξωτερικοί σύνδεσμοι
* ''The 3rd Birthday'' στην ιαπωνική ιστοσελίδα της Square Enix 
* ''The 3rd Birthday'' στην ευρωπαϊκή ιστοσελίδα της Square Enix
* ''The 3rd Birthday'' στην βορειοαμερικανική ιστοσελίδα της Square Enix
* ''The 3rd Birthday Original Soundtrack'' στην ιαπωνική ιστοσελίδα της Square Enix 

Κατηγορία:Parasite Eve
Κατηγορία:Αμνησία στα βιντεοπαιχνίδια
Κατηγορία:Βιντεοπαιχνίδια δράσης ρόλων
Κατηγορία:Αποκλειστικότητες του PlayStation Portable
Κατηγορία:Βιντεοπαιχνίδια του 2010
Κατηγορία:Βιντεοπαιχνίδια της Square Enix
Κατηγορία:Βιντεοπαιχνίδια τοποθετημένα στη Νέα Υόρκη
Κατηγορία:Βιντεοπαιχνίδια με ταξίδι στον χρόνο
Κατηγορία:Βιντεοπαιχνίδια με γυναίκες ανταγωνιστές
Κατηγορία:Βιντεοπαιχνίδια μουσικής Γιόκο Σινομούρα
Κατηγορία:Χριστουγεννιάτικα βιντεοπαιχνίδια
Walk on Water

Το **Walk on Water** είναι το 14ο άλμπουμ του βρετανικού χαρντ ροκ συγκροτήματος UFO, το οποίο κυκλοφόρησε στις 14 Απριλίου του 1995 μέσω της δισκογραφικής εταιρίας "Zero Corporation".

## Ιστορία του δίσκου
Αφού εγκαταλείφθηκε η ιδέα της επανένωσης με τον Πολ Τσάπμαν, η κλασική σύνθεση των UFO πήρε την απόφαση να ενώσει και πάλι τις δυνάμεις της το 1993, με πρώτη προσπάθεια μία σύντομη περιοδεία με τους Quiet Riot στη Γερμανία. Tο set list του συγκροτήματος ήταν παρόμοιο με αυτό του δίσκου "*[[Strangers in the Night]]*", ενώ έπαιζαν και μερικά από τα τραγούδια του δίσκου "*Thank You*" του Μίκαελ Σένκερ.

Τον Απρίλιο του 1994, το συγκρότημα εμφανίστηκε σε φεστιβάλ του Σαν Αντόνιο των ΗΠΑ μαζί με ονόματα όπως οι Motörhead, Blue Öyster Cult και Yngwie Malmsteen. Στη συνέχεια, υπέγραψαν στη δισκογραφική εταιρεία "Zero Corporation Records" από την Ιαπωνία, η οποία χρηματοδότησε τη δημιουργία του άλμπουμ "*Walk on Water*". Ο δίσκος ηχογραφήθηκε στα "Rumbo Recorders" του Κανόγκα Παρκ της Καλιφόρνια με παραγωγό τον Ρον Νέβισον.

Το συγκρότημα περιόδευσε στη Βόρεια Αμερική με support συγκροτήματα τους Triangle και Lode στα τέλη Ιουνίου του 1995, κατά την οποία εμφανίστηκαν ως πρώτο όνομα στο "Milwaukee festival". Ο Πάρκερ αντικαταστάθηκε από τον Σάιμον Ράιτ και η περιοδεία συνεχίστηκε μέχρι το Νοέμβριο του ίδιου έτους.

Κατά τη διάρκεια της περιοδείας, ο Σένκερ εξαφανίστηκε και πάλι, οδηγώντας στην ακύρωση δεκαεπτά εμφανίσεων τους.

Το άλμπουμ κυκλοφόρησε εκτός Ιαπωνίας, το 1997.

## Λίστα Τραγουδιών

### Μπόνους τραγούδια

## Μέλη των UFO
Οι μουσικοί οι οποίοι ηχογράφησαν το "*Walk on Water*" ήταν οι εξής:
* **[[Φιλ Μογκ]]** - φωνητικά
* **[[Μίκαελ Σένκερ]]** - κιθάρα
* **[[Πιτ Γουέι]]** - μπάσο
* **[[Πωλ Ρέιμοντ]]** - πλήκτρα
* **[[Άντι Πάρκερ]]** - τύμπανα

;*Γκεστ συμμετοχές*
* **Μαρκ Φίλιπς** - φωνητικά

## Παραπομπές


## Πηγές
* Walk on Water - UFO | Songs, Reviews, Credits | AllMusic
* UFO - Walk on Water (album review) | Sputnikmusic
* MusicMight :: Artists :: UFO

Κατηγορία:Δισκογραφία των UFO
Κατηγορία:Άλμπουμ του 1995
Γεωσύγκλινο

Το **γεωσύγκλινο** είναι στην γεωλογία μία μεγάλη κοιλότητα της επιφάνειας της Γης ανάμεσα σε δύο ηπείρους, όπου συσσωρεύονται ιζήματα καθώς ο γεωφλοιός βυθίζεται σ' εκείνη την περιοχή.
Ο όρος αυτός, δημιουργήθηκε απ' τον Αμερικανό Τζέημς Ντ. Ντάνα το 1873, ο οποίος εφάρμοσε την ιδέα του συμπατριώτη του, Τζέημς Χωλ.

Χωρίζεται σε δύο κατηγορίες. Τα **ορθογεωσύγκλινα** και τα **παραγεωσύγκλινα**.

## Ορθογεωσύγκλινα
Τα **ορθογεωσύγκλινα** είναι συνήθως θαλάσσιοι τάφροι, μέσα στα οποία γίνεται μεγάλη απόθεση ιζημάτων. Κάτω από το βάρος των ιζημάτων, το οποίο αυξάνεται ακατάπαυστα, ο πυθμένας του **γεωσύγκλινου** υποχωρεί και βυθίζεται βαθμιαία.

## Παραγεωσύγκλινα
Τα **παραγεωσύγκλινα** βρίσκονται στο εσωτερικό των ηπείρων, ανάμεσα σε μεγάλους ορεινούς όγκους. Και σε αυτά, γίνεται απόθεση ηπείρωτικών ιζημάτων.

## Πηγές
* Εγκυκλοπαίδεια «Επιστήμη και Ζωή» (τόμος 4, σελ. 79)
* Εγκυκλοπαίδεια «Πάπυρος Λαρούς Μπριτάνικα» (τόμος 17, σελ. 160)

## Εξωτερικοί σύνδεσμοι
Τηθύς (γεωλογία)

Κατηγορία:Γεωλογικά φαινόμενα
Cisgender

**Cisgender** (σισ-τζέντερ), σε συντομία **cis** είναι τα άτομα που νιώθουν οικεία και αυθεντικά στο φύλο με το οποίο γεννήθηκαν. Cisgender είναι επίσης ταυτότητα φύλου ή ένας ρόλος φύλου, για την ακρίβεια ο πιο ενδεδειγμένος από την κοινωνία. Είναι έννοια αντίθετη του transgender και στην ουσία αναφέρεται σε όλα τα άτομα που δεν είναι τρανς. Υπάρχουν διάφορα παράγωγα του όρου στη χρήση, όπως ο *cis άνδρας* για το άτομο που του δόθηκε ανδρικό φύλο στη γέννηση και ζει και αυτοπροσδιορίζεται ως άνδρας και *cis γυναίκα* για το άτομο που του δόθηκε γυναικείο φύλο στη γέννηση και ζει και αυτοπροσδιορίζεται ως γυναίκα. Ο όρος cisgender στα ελληνικά έχει χρησιμοποιηθεί ανεπίσημα και ως *ταυτοφυλικός*.

## Ετυμολογία
Το *cisgender* προέρχεται από τη λατινογενή πρόθεση cis-, που σημαίνει "από τη μεριά μας", η οποία είναι αντώνυμη της λατινογενούς πρόθεσης trans-, που σημαίνει "απέναντι" ή "από την απέναντι πλευρά". Αυτή η σχέση συναντάται στη χημεία, συγκεκριμένα στο φαινόμενο της ισομέρειας, όπου συναντώνται οι απεικονίσεις cis-trans, τα τεστ cis-trans της γενετικής και σε άλλες περιπτώσεις. Στην περίπτωση των φύλων, το cis- αναφέρεται στη συμφωνία κοινωνικού φύλου με το βιολογικό.

## Δείτε επίσης
* Κοινωνικό φύλο
* Ταυτότητα φύλου
* Transgender

## Παραπομπές


Κατηγορία:Transgender
Κατηγορία:Πολιτική ορθότητα
Κατηγορία:Ταυτότητα φύλου
Αποστολή Αγίου Σεργίου Ιεροσολύμων

Η **Αποστολή Αγίου Σεργίου** ή **Ξενώνας Αγίου Σεργίου** είναι κτίριο ανεγερθέν στα Ιεροσόλυμα το 1890 από την Ορθόδοξη Αυτοκρατορική Εταιρεία Παλαιστίνης, χάρη στις δωρεές του Μέγα Δούκα Σεργίου της Ρωσίας. Τελεί υπό τη δικαιοδοσία της Ρωσικής Αποστολής Ιεροσολύμων.

## Ιστορία
 

Το κτίριο ανεγέρθηκε σε νεοαναγεννησιακό ρυθμό από τον αρχιτέκτονα Φρανκ Ζιά, έπειτα από σχετική παραγγελία του Μέγα Δούκα Σεργίου, για τη φιλοξενία των Ρώσων προσκυνητών εξέχουσας σημασίας. Έχει έκταση 36.000 m² και αποτελεί ένα από τα ομορφότερα κτίρια των Ιεροσολύμων. Εικοσιπέντε διαμερίσματα ενοικιάζονταν στους προσκυνητές, υπό συνθήκες μεγάλων ανέσεων για την εποχή εκείνη.

Το προσωπικό της Ρωσικής Αποστολής Ιεροσολύμων εκδιώχθηκε κατά τις απαρχές του Α΄ Παγκοσμίου Πολέμου από τις Οθωμανικές Αρχές, οι οποίες ήσαν σύμμαχες της Γερμανικής Αυτοκρατορίας, ενώ τα κτίρια χρησιμοποιήθηκαν ως κατάλυμα από τα τουρκικά στρατεύματα. Καθώς οι προσκυνητές είχαν παύσει να προσέρχονται στους Αγίους Τόπους, λόγω της Επανάστασης του 1917, η Αποστολή Αγίου Σεργίου στη συνέχεια ενοικιάστηκε στις Βρετανικές Αρχές, κατά την περίοδο της Παλαιστίνης υπό Βρετανική Εντολή, έως και το 1948. Φιλοξένησε, τότε, το γραφείο μετανάστευσης.

Έχοντας μετατραπεί στο Υπουργείο Γεωργίας του Κράτους του Ισραήλ, επεστράφη, μετά την επίσκεψη του Βλαντίμιρ Πούτιν και των διαπραγματεύσεων που ακολούθησαν το 2008, στη Ρωσία τον Οκτώβριο του 2008, μια απόφαση η οποία επικυρώθηκε τον Φεβρουάριο του 2009. Ωστόσο, οι τελευταίες ισραηλινές κρατικές υπηρεσίες δεν αποχώρησαν από το κτίριο παρά μονάχα το 2011. Δεν ήταν παρά μόνον το 2011 που το Ρωσικό Πάσχα μπόρεσε να εορταστεί εντός της αυλής του κτιρίου.

Σήμερα, φιλοξενεί τα γραφεία της Ρωσικής Ορθόδοξης Εταιρείας της Παλαιστίνης, καθώς τα πρώην γραφεία της Αποστολής Αγίου Αλεξάνδρου Ιεροσολύμων είχαν διακόψει οποιαδήποτε είδους σχέση με τις ορθόδοξες θρησκευτικές αρχές το 1986.

Οι τελευταίοι ένοικοι ενός τμήματος του κτιρίου δεν αποχώρησαν παρά μονάχα τον Αύγουστο του 2012. Το κτίριο είναι πλήρως ανακαινισμένο.

## Παραπομπές


## Πηγές
* *Conservons la Russie en Terre Sainte* Сохраним Россию в Святой Земле! Летопись Императорского Православного Палестинского Общества 2007—2012 гг. К 130-летию ИППО Pour les 130 ans de la Société impériale orthodoxe de Palestine, éd. de la Société impériale orthodoxe de Palestine Издание ИППО // L. N. Blinova, Youri Gratchov, Oleg Ozerov, Pavel Platonov, Moscou, Jérusalem, 2012. ISBN 978-965-7392-31-7
* ''Le Messager de Jérusalem'', Société impériale orthodoxe de Palestine ИППО, Вып. 1. 2012. Numéro pour les 130 ans de la Société impériale orthodoxe de Palestine. 158 pages. ISBN 978-965-7392-29-4

## Δείτε επίσης
*Ρωσική Αποστολή Ιεροσολύμων
*Αποστολή Αγίου Βενιαμίν Ιεροσολύμων

## Εξωτερικοί σύνδεσμοι
*Άρθρο του ''Grand Québec'' σχετικά με τη ρωσική Αποστολή Ιεροσολύμων

Κατηγορία:Ιερουσαλήμ
Κατηγορία:Χριστιανισμός στο Ισραήλ